కుంకుమ్

కుంకుమ్ (1934 జూన్ 8 - 2020 జులై 28) భారతీయ నటి. ప్రధానంగా హిందీ చిత్రాలలో నటించే ఆమె భోజ్‌పురి చిత్రసీమలోనూ పలు చిత్రాలలో నటించి అగ్రతారగా నిలిచింది.

ఆమె తన కెరీర్‌లో 115 చిత్రాలలో నటించింది. మిస్టర్ ఎక్స్ ఇన్ బాంబే (1964), మదర్ ఇండియా (1957), సన్ ఆఫ్ ఇండియా (1962), కోహినూర్ (1960), ఉజాలా, నయా దౌర్, శ్రీమాన్ ఫన్‌టూష్, గంగా కీ లహరేన్, రాజా ఔర్ రంక్, ఆంఖేన్ (1968), లాల్కార్, గీత్, ఏక్ కువారా ఏక్ కువారి. ఏక్ సపేరా ఏక్ లుతేరా వంటి ఎన్నో విజయవంతమైన చిత్రాలలో ఆమె తన పాత్రలకు ప్రసిద్ధి చెందింది. 

ఆమె అనేక మంది సినిమా హీరోలతో జతకట్టింది. కిషోర్ కుమార్‌తో పాటు పాత్రలలో ఆకట్టుకుంది.

ఆమె భోజ్‌పురి చిత్రాలలో కూడా నటించింది, గంగా మైయ్యా తోహే పియారీ చదైబో (1963) తన మొదటి సినిమా కాగా ఇదే మొట్టమొదటి భోజ్‌పురి చిత్రం కావడం విశేషం.

వ్యక్తిగత జీవితం 
ఆమె పుట్టిన పేరు సయ్యదా జైబున్నీసా. ఆమె బీహార్‌లోని షేక్‌పురా జిల్లాలోని హుస్సేనాబాద్‌కు చెందిన సయ్యద్ మంజూర్ హసన్ నవాబ్, సయ్యదా ఖుర్షీదా బానో దంపతులకు షియా ఇస్లాం కుటుంబంలో జన్మించింది.

సౌదీ అరేబియాలో నివసిస్తున్న భారతదేశంలోని లక్నోకు చెందిన సయ్యద్ సజ్జాద్ అక్బర్ ఖాన్‌ను ఆమె వివాహం చేసుకుంది. ఆమె తన వివాహం తర్వాత సౌదీ అరేబియాకు మారింది. 23 సంవత్సరాల తర్వాత 1995లో ఆమె తిరిగి స్వదేశానికి వచ్చింది. ఈ దంపతులకు కుమార్తె సయ్యదా అందలీబ్ అక్బర్ ఖాన్, కుమారుడు సయ్యద్ హదీ అలీ అబ్రార్ ఉన్నారు.

మరణం 
86 ఏళ్ల వయసులో కుంకుమ్ 2020 జులై 28న ముంబైలోని తన నివాసంలో మరణించింది.

ఫిల్మోగ్రఫీ

పాక్షిక జాబితా

మూలాలు 
2020 మరణాలు
భారతీయ సినిమా నటీమణులు
హిందీ సినిమా నటీమణులు
భోజ్‌పురి సినిమా నటీమణులు
1934 జననాలు